
讬讜诪讗 讟讜 注"讗 - 驻讬专讜砖 砖讟讬讬谞讝诇抓

讘注讬讚谉 [讘讝诪谉] 讛讟讘讛 转讛讗 诪拽讟专 (诪拽讟讬专) 拽讟讜专转, 讜诇讗 诇讗讞专 诪讻谉. 讚讗讬 诇讗 转讬诪讗 讛讻讬 [砖讗诐 诇讗 转讗诪专 讻讱] 讜诇讗 转驻专砖 砖"讬拽讟讬专谞讛" 砖讘住讜祝 讛诪砖驻讟 讗讬谉 驻讬专讜砖讜 讗讬讞讜专 讝诪谉, 讗诐 讻谉 讛讛拽讟专讛 讘讬谉 讛注专讘讬诐, 讚讻转讬讘 [砖谞讗诪专] 讘讛: "讜讘讛注诇转 讗讛专谉 讗转 讛谞专转 讘讬谉 讛注专讘讬诐 讬拽讟讬专谞讛" (砖诪讜转 诇, 讞) 讛讻讬 谞诪讬 [讻讱 讙诐 讻谉] 转讗诪专 讚讘专讬砖讗 [砖讘转讞讬诇讛] 诪讚诇讬拽 讛讜讗 谞专讜转 讜讛讚专 [讜专拽 讗讞专 讻讱] 诪拽讟讬专 拽讟讜专转 砖诇 讘讬谉 讛注专讘讬诐?! 讜讻讬 转讬诪讗 讛讻讬 谞诪讬 [讜讻讬 转讗诪专 讻讱 讛讜讗 讙诐 讻谉] 讜讗讻谉 讙诐 讘讘讬谉 讛注专讘讬诐 讬讛讬讛 讻谉 讛讚讬谉, 讜讛转谞讬讗 [讜讛专讬 砖谞讬谞讜 讘讘专讬讬转讗] 注诇 讛讻转讜讘 讘转讜专讛: "讘讗讛诇 诪讜注讚 诪讞讜抓 诇驻专讜讻转 讗砖专 注诇 讛注讚讜转 讬注专讜讱 讗讜转讜 讗讛专谉 讜讘谞讬讜 诪注专讘 注讚 讘拽专 诇驻谞讬 讛' 讞讜拽转 注讜诇诐" (砖诪讜转 讻讝, 讻讗) 


讜驻讬专砖讜: 转谉 诇讛 诇诪谞讜专讛 砖诪谉 诪讚转讛, 讻讚讬 砖转讛讗 讚讜诇拽转 讜讛讜诇讻转 讻诇 讛诇讬诇讛 诪注专讘 讜注讚 讘拽专. 讚讘专 讗讞专: "诪注专讘 注讚 讘拽专" 鈥�/b> 诇诇诪讚 砖讗讬谉 诇讱 注讘讜讚讛 砖讻砖专讛 诪注专讘 注讚 讘拽专 讗诇讗 讝讜 讘诇讘讚. 诪砖诪注 砖讛讚诇拽转 讛诪谞讜专讛 讛讬讗 讛注讘讜讚讛 讛讗讞专讜谞讛 讘住讚专 注讘讜讚讜转 讛讬讜诐 讘诪拽讚砖, 讜诇讻谉 注诇 讛拽讟讜专转 诇讛讬讜转 拽讜讚诐 诇讛. 讗诇讗 诪讗讬 拽讗诪专 专讞诪谞讗 [诪讛 讗诪专讛 讛转讜专讛] 诇注谞讬谉 "讘讬谉 讛注专讘讬诐 讬拽讟讬专谞讛" 鈥� 诇诇诪讚 讻讬 讘注讬讚谉 [讘讝诪谉] 讛讛讚诇拽讛 转讛讗 诪拽讟专 (诪拽讟讬专) 讗转 讛拽讟讜专转, 讗诐 讻谉 讛讻讗 谞诪讬 [讻讗谉 讘讘讜拽专 讙诐 讻谉] 讘注讬讚谉 [讘讝诪谉] 讛讟讘讛 转讛讗 诪拽讟专 拽讟讜专转. 讝讛 讛住讘专 砖讬讟转 讞讻诪讬诐.


讜讗讘讗 砖讗讜诇 讗诪专 [讬讻讜诇 讛讬讛 诇讜诪专] 诇讱 讜诇讬讬砖讘 讗转 讛讚讘专讬诐 诇砖讬讟转讜 讻讱: 砖讗谞讬 讛转诐 [砖讜谞讛 砖诐] 讻讬讜谉 讚讻转讬讘 [砖谞讗诪专]: "讬注专讜讱 讗讜转讜" (砖诪讜转 讻讝, 讻讗) 讜"讗讜转讜" 诪砖诪注讜 诇诪注讟: 讚讜讜拽讗 讗讜转讜 讜诇讗 讗讞专, 讜诇讻谉 讛讛讚诇拽讛 砖讘注专讘 谞注砖讬转 讘住讜祝 讛注讘讜讚讛, 诇讗讞专 讛拽讟专转 讛拽讟讜专转, 讗讘诇 讘讘讜拽专, 砖讗讬谉 诪讬注讜讟 讝讛 讘讻转讜讘, 谞讜讛讙讬诐 讻驻讬 讛住讚专 讛讗诪讜专 讘驻住讜拽.


专讘 驻驻讗 讗诪专 转讬专讜抓 讗讞专 诇住转讬专讛 砖讘讬谉 讛诪砖谞讬讜转: 诇讗 拽砖讬讗 [拽砖讛]; 砖讻谉 砖转讬 讛诪砖谞讬讜转 讘讬讜诪讗 讗讬谞谉 诇砖讬讟讛 讗讞转, 讛讗 [讝讜] 讛诪砖谞讛 砖讘讛 诪砖诪注 讻讬 讛拽讟讜专转 拽讜讚诪转 鈥� 讻砖讬讟转 专讘谞谉 [讞讻诪讬诐], 讛讗 [讝讜] 砖讘讛 诪拽讚讬诪讬诐 讗转 讛谞专讜转 鈥� 讻讚注转 讗讘讗 砖讗讜诇 讛讬讗. 注诇 专讘 驻驻讗 诪拽砖讬诐: 讘诪讗讬 讗讜拽讬诪转讗 诇诪转谞讬转讬谉 讚讛讻讗 [讘诪讛, 讻讬爪讚, 讛注诪讚转 讗转 诪砖谞转谞讜 讻讗谉] 讻专讘谞谉 [讻砖讬讟转 讞讻诪讬诐] 讜讗讬诇讜 讗转 住讚专 讛驻讬讬住 讘驻专拽 讛砖谞讬 讛住讘专转 砖讛讜讗 讻砖讬讟转 讗讘讗 砖讗讜诇,


讗讬诪讗 住讬驻讗 [讗诪讜专 讗转 住讜驻讛] 砖诇 诪砖谞讛 讘诪住讻转 砖诇谞讜 (诇讛诇谉 讬讜诪讗 诇讗, 讘): 讛讘讬讗讜 诇讜 诇讻讛谉 讛讙讚讜诇 讘讬讜诐 讛讻讬驻讜专讬诐 讗转 讛转诪讬讚, 拽专爪讜 (砖讞讟 讗转 专讜讘诐 砖诇 砖谞讬 讛住讬诪谞讬诐) 讜诪专拽 (讙诪专) 讻讛谉 讗讞专 讗转 讛砖讞讬讟讛 注诇 讬讚讜 讘砖讘讬诇讜, 讻讚讬 砖讬讜讻诇 讛讻讛谉 讛讙讚讜诇 诇诪讛专 讜诇拽讘诇 讗转 讛讚诐, 讜讗讞专 讻讱 谞讻谞住 诇讛拽讟讬专 讗转 讛拽讟讜专转 讜诇讛讬讟讬讘 讗转 讛谞专讜转. 讗诐 讻谉 讗转讗谉 [讘讗谞讜, 讛讙注谞讜] 砖讜讘 诇砖讬讟转 讞讻诪讬诐 砖讛拽讟讜专转 拽讜讚诪转 诇谞专讜转, 讜讗诐 讻谉 诇砖讬讟讛 讝讜 诪讙讬注讬诐 诇诪住拽谞讛 转诪讜讛讛 讻讬 专讬砖讗 讜住讬驻讗 [转讞讬诇转讛 讜住讜驻讛] 砖诇 诪住讻转 讬讜诪讗 讻砖讬讟转 专讘谞谉 [讞讻诪讬诐] 讜讗讬诇讜 诪爪讬注转讗 [讗诪爪注讛] 讻砖讬讟转 讗讘讗 砖讗讜诇! 讜诪砖讬讘讬诐: 讗诪专 诇讱 [讬讻讜诇 讛讬讛 诇讜诪专 诇讱] 专讘 驻驻讗: 讗讻谉, 专讬砖讗 讜住讬驻讗 [专讗砖讛 讜住讜驻讛] 讻砖讬讟转 专讘谞谉 [讞讻诪讬诐] 讜诪爪讬注转讗 [讜讗诪爪注讛] 讻砖讬讟转 讗讘讗 砖讗讜诇. 砖讻讬讜谉 砖讗讬谉 讛诪砖谞讬讜转 诪诪砖 爪诪讜讚讜转 讝讜 诇讝讜, 讗祝 砖讗讬谉 爪讬专讜祝 讻讝讛 诪爪讜讬, 讛专讬 讛讜讗 讗驻砖专讬.


讜砖讜讗诇讬诐 注讜讚: 讘砖诇诪讗 [谞谞讬讞] 讜诪讜讘谉, 讻讬 讗讘讬讬 诇讗 讗诪专 讻讚讘专讬 专讘 驻驻讗 砖谞讬诪讜拽讜 讘讬讚讜, 讻讬 讛诪砖讱 讛诪砖谞讬讜转 诪住讬讬注 诇讚注转讜, 讜讗讬诇讜 诇砖讬讟讛 讝讜 专讬砖讗 讜住讬驻讗 [专讗砖讛 讜住讜驻讛] 讻砖讬讟转 专讘谞谉 [讞讻诪讬诐] 讜诪爪讬注转讗 [讜讗诪爪注讛] 讻砖讬讟转 讗讘讗 砖讗讜诇 诇讗 诪讜拽讬诐 诇讛 [讗讬谞谞讜 诪注诪讬讚 讗讜转讛] 诇驻讬 砖讛讬讗 住讘专讛 转诪讜讛讛. 讗诇讗 专讘 驻驻讗, 诪讗讬 讟注诪讗 [诪讛 讟注诐] 诇讗 讗诪专 讻讗讘讬讬 讜讚讞拽 注爪诪讜 诇讛住讘专 讝讛? 讗诪专 诇讱 [讛讬讛 讬讻讜诇 诇讜诪专] 砖讗祝 诇讚注转 讗讘讬讬 讛住讘专 讝讛 讚讞讜拽 讛讜讗, 讻讬 诇讚注转讜: 转谞讗 讘专讬砖讗 [砖谞讛 讘转讞讬诇讛] 讚讬谉 讛讟讘转 砖转讬 谞专讜转 砖讛讜讗 诪讗讜讞专 讬讜转专, 讜讛讚专 [讜讞讝专 讜砖谞讛] 讘诪砖谞讛 讛诪讘讬讗讛 住讚专 讛讟讘转 讞诪砖 谞专讜转 砖讛讜讗 诪讜拽讚诐 诇讛讟讘转 砖转讬诐? 讜诇讻谉 诪讜讟讘 诇讛住讘讬专 砖讛讚讘专 讻专讜讱 讘诪讞诇讜拽转, 诪诇讛注诪讬讚 讘讚专讱 讝讜.


讜讗讘讬讬 砖讗讬谞讜 讞讜砖砖 诇拽讜砖讬 讝讛 讗讜诪专 讻讬 诪讛 砖砖谞讬谞讜 讘诪砖谞转谞讜 诪讛 讛讬讛 讛讻讛谉 讛讙讚讜诇 注讜砖讛 讻诇 砖讘注讛, 讗讜专讜讬讬 讘注诇诪讗 [讛讜专讗讛 讻诇诇讬转 讘诇讘讚] 讛讜讗 讚拽讗 诪讜专讬 [砖讛讜讗 诪讜专讛] 注诇 讛讚讘专讬诐 砖注砖讛, 讘诇讗 诇诪谞讜转诐 讻住讚专诐, 讜住讚专讗 讛讗 讛讚专 转谞讬 诇讬讛 [讜讗转 讛住讚专 讛专讬 讞讝专 讜砖谞讛 讗讜转讜] 讻专讗讜讬, 讜诇讗 讛拽驻讬讚 注诇 讻讱 讘转讞讬诇讛.


讗 讗讙讘 讛讚讬讜谉 讛讜讝讻专讛 诪讞诇讜拽转 讞讻诪讬诐 讜专' 砖诪注讜谉 讗讬砖 讛诪爪驻讛 讘住讚专 讛拽专讘转 拽专讘谉 讛转诪讬讚 注转讛 讘讗讬诐 诇讚讜谉 讘讛诇讻讛 讝讜 诇讙讜驻讗 讜诇驻专讟讬讛. 讜讻讱 砖谞讬谞讜: 讘讗 诇讜 讛讻讛谉 诇拽专谉 诪讝专讞讬转 爪驻讜谞讬转 砖诇 讛诪讝讘讞 鈥� 谞讜转谉 诪谉 讛讚诐 讘拽专谉 诪讝专讞讬转 爪驻讜谞讬转, 讘讗 诇讜 诇拽专谉 诪注专讘讬转 讚专讜诪讬转 鈥� 谞讜转谉 诪谉 讛讚诐 讘拽专谉 诪注专讘讬转 讚专讜诪讬转. 讜转谞讬 注诇讛 [讜砖谞讜讬讛 注诇讬讛] 讘讘专讬讬转讗: 专' 砖诪注讜谉 讗讬砖 讛诪爪驻讛 诪砖谞讛 讗转 讛讛诇讻讛 讘转诪讬讚, 砖诇讚注转讜 讘讗 诇讜 诇拽专谉 诪讝专讞讬转 爪驻讜谞讬转 鈥� 谞讜转谉 讛讝讗讛 讘拽专谉 诪讝专讞讬转 爪驻讜谞讬转, 讘讗 诇拽专谉 诪注专讘讬转 讚专讜诪讬转 鈥� 谞讜转谉 讛讝讗讛 讗讞转 诪注专讘讛 讜讗讞专 讻讱 谞讜转谉 讛讝讗讛 讚专讜诪讛. 讜砖讜讗诇讬诐: 诪讗讬 讟注诪讗 [诪讛 讛讟注诐] 砖诇 专' 砖诪注讜谉 讗讬砖 讛诪爪驻讛 诇砖谞讜转 讘转诪讬讚 诪砖讗专 拽专讘谞讜转 讛注讜诇讛?


讗诪专 专' 讬讜讞谞谉 诪砖讜诐 讞讚 讚讘讬 [诪砖诪讜 砖诇 讞讻诐 讗讞讚 诪讘讬转 诪讚专砖讜] 砖诇 专' 讬谞讗讬: 讗诪专 拽专讗 [讛讻转讜讘]: "讜砖注讬专 注讝讬诐 讗讞讚 诇讞讟讗转 诇讛' 注诇 注诇转 讛转诪讬讚 讬注砖讛 讜谞住讻讜" (讘诪讚讘专 讻讞, 讟讜) 讜诪诇砖讜谉 讛讻转讜讘 "注诇 注讜诇转 讛转诪讬讚" 诇诪讚, 讻讬 拽专讘谉 讛转诪讬讚 注讜诇讛 讛讬讗, 讜诪驻谞讬 砖住诪讱 讛讻转讜讘 住讚专 注砖讬讬转 讛讞讟讗转 诇拽专讘谉 讛转诪讬讚, 讘讻讱 讗诪专 专讞诪谞讗 [讛讻转讜讘]: 注讘讬讚 [注砖讛] 讘讛 讙诐 诪注砖讛 讞讟讗转.


讛讗 讻讬爪讚 讗驻砖专 诇注砖讜转 砖转讛讗 注讜诇转 讛转诪讬讚 讚讜诪讛 诇诪注砖讛 讞讟讗转? 讛专讬讛讜 诪讞诇拽 讗转 讛诪转谞讜转 讘讗讜驻谉 砖讞爪讬讬谉 讻注讜诇讛 讜讞爪讬讬谉 讻讞讟讗转 讘讚专讱 讝讜: 谞讜转谉 拽讜讚诐 诪谉 讛讚诐 诪转谞讛 讗讞转 砖讛讬讗 砖转讬诐 砖诪讝讛 诪谉 讛讚诐 注诇 拽专谉 讛诪讝讘讞 讘诪拽爪讜注 砖讛讚诐 诪转讞诇拽 诇砖谞讬 讛爪讚讚讬诐 讻诪注砖讛 拽专讘谉 注讜诇讛 专讙讬诇, 讜讗讞专 讻讱 谞讜转谉 砖转讬诐 砖讛谉 砖转讬诐 讻诪注砖讛 讞讟讗转 砖讗转 讚诐 讛讞讟讗转 讛讬讜 诪讝讬诐 讗专讘注 诪转谞讜转 谞驻专讚讜转 讘讗专讘注讛 拽专谞讜转. 讜诪拽砖讬诐: 讗诐 砖讬讛讗 讛转诪讬讚 讚讜诪讛 诇拽专讘谉 讛讞讟讗转 讜诇讬转谉 [讜砖讬转谉] 砖转讬 诪转谞讜转 诪诇讗讜转, 专讗砖讬转 砖转讬诐 砖讛谉 讗专讘注 讻诪注砖讛 注讜诇讛 讜讗讞专 讻讱 讬转谉 讗专讘注 砖讛谉 讗专讘注 讻诪注砖讛 讞讟讗转!


讜讚讜讞讬诐: 诇讗 诪爪讬谞讜 讚诪讬诐 砖诪讻驻专讬谉 讜讞讜讝专讬谉 讜诪讻驻专讬谉, 讜讻讬讜谉 砖讻讘专 讛讝讛 讗转 讛讚诐 讜讻讘专 住讬讬诐 讗转 诪注砖讛 讛讻驻专讛 讘讛讝讗转 注讜诇讛, 砖讜讘 讗讬谞讜 讬讻讜诇 诇讛转讞讬诇 讘住讚专 讗讞专 砖诇 讻驻专转 讞讟讗转. 讜诪拽砖讬诐: 讝讛 讗讬谞讜 谞讬诪讜拽, 讻讬 讗诐 讻谉 讜讻讬 诪爪讬谞讜 讚诪讬诐 砖讛谉 讞爪讬讬谉 讞讟讗转 讜讞爪讬讬谉 注讜诇讛? 讗诇讗 注诇 讻专讞谉 讬砖 诇讜诪专 讻讬 讛拽讬砖谉 (讛砖讜讜讛 讗讜转诐) 讛讻转讜讘 讜讗诪专 砖讘诪注砖讛 讛转诪讬讚 讬砖 诇砖谞讜转 诪谉 讛专讙讬诇. 讛讻讗 谞诪讬 [讻讗谉 讙诐 讻谉] 谞讜讻诇 诇讜诪专: 讘注诇 讻专讞谉 讛拽讬砖谉 讛讻转讜讘 诇转转 砖转讬 诪转谞讜转 诪诇讗讜转, 拽讜讚诐 诪转谞讜转 注讜诇讛, 讜讗讞专 讻讱 砖诇 讞讟讗转.


讜诪砖讬讘讬诐: 讗讬谉 讛讚讘专讬诐 讚讜诪讬诐, 讻讬 讛转诐 [砖诐] 讘讚讘专讬 专' 砖诪注讜谉 讗讬砖 讛诪爪驻讛 驻住讜拽 (讞讬诇讜拽) 诪转谞讜转 讘注诇诪讗 讛讬讗 [讘诇讘讚 讛讜讗], 砖讘注爪诐 讗讬谉 讛讘讚诇 讬住讜讚讬 讗诐 谞讜转谉 讗讜转讛 谞转讬谞讛 砖诇 讚诐 讘讝专讬拽讛 讗讞转 讜讛讬讗 诪转讞诇拽转 诇砖谞讬 讛爪讚讚讬诐, 讗讜 诪讞诇拽 讗讜转讛 诪转讞讬诇讛 诇砖谞讬诐. 讜砖讜讗诇讬诐 诪爪讚 讗讞专: 讛诇讗 讗驻砖专 诇注砖讜转 砖转讛讗 注讜诇转 讛转诪讬讚 讚讜诪讛 诇讞讟讗转 讘讗讜驻谉 讗讞专: 讜谞讬转讬讘 [讜谞讬转谉] 讗讞转 砖讛讬讗 砖转讬诐 诇诪讟讛 诪讞讜讟 讛住讬拽专讗, 讻诪注砖讛 注讜诇讛, 讜讬转谉 注讜讚 砖转讬诐 砖讛谉 砖转讬诐 诇诪注诇讛 诪讞讜讟 讛住讬拽专讗, 讻诪注砖讛 讞讟讗转!


讜讚讜讞讬诐: 诇讗 诪爪讬谞讜 讚诪讬诐 砖讞爪讬讬谉 诇诪注诇讛 讜讞爪讬讬谉 诇诪讟讛, 讜讗讬谉 谞转讬谞转 讚诐 讗诇讗 讗讜 讻讜诇讜 讘讞爪讬讜 讛转讞转讜谉 砖诇 讛诪讝讘讞 (讻讘专讜讘 讛拽专讘谞讜转) 讗讜 讻讜诇讜 讘讞爪讬讜 讛注诇讬讜谉 (讻诪讜 讘讞讟讗转). 讜诪拽砖讬诐: 讜诇讗? 讜讻讬 诇讗 诪爪讗谞讜 讻注讬谉 讝讛?! 讜讛转谞谉 [讜讛专讬 砖谞讬谞讜 讘诪砖谞讛]: 讛讝讛 诪诪谞讜 诪讚诐 讛驻专 砖诪讻谞讬住讬诐 诇讘讬转 拽讜讚砖 讛拽讚砖讬诐 讛讝讗讛 讗讞转 诪讗诪爪注 注讜讘讬 讛讻驻讜专转 讻诇驻讬 诪注诇讛 讜砖讘注 讛讝讗讜转 谞讜住驻讜转 诪讗诪爪注 注讜讘讬 讛讻驻讜专转 讻诇驻讬 诪讟讛. 讛专讬 诪爪讬谞讜 谞转讬谞讛 砖讞诇拽讛 诇诪注诇讛 讜讞诇拽讛 诇诪讟讛!


讜讚讜讞讬诐: 讗讬谉 讝讛 讚讜诪讛, 讻讬 砖诐 诇讗 讛讬转讛 讝讜 讞诇讜拽转 讛讚诐 诇讛讝讗讛 讘讞爪讬 讛注诇讬讜谉 讜讞爪讬 讛转讞转讜谉 砖诇 注讜讘讬 讛讻驻讜专转, 讗诇讗 讛讻讜讜谞讛 砖转讛讬讛 讛讛讝讗讛 讻诪爪诇讬祝 砖讬讛讬讜 诪转谞讜转 讛讚诐 诇讗 讝讜 注诇 讙讘讬 讝讜, 讗诇讗 讝讜 诪转讞转 诇讝讜, 讜讻讜诇谉 讛讬讜 讗讻谉 谞讬转谞讜转 专拽 讘讞诇拽 讗讞讚 砖诇 讛讻驻讜专转. 讜诪住讘讬专讬诐: 诪讗讬 [诪讛 驻讬专讜砖 讛诪讬诇讛] "讻诪爪诇讬祝" 鈥� 诪讞讜讬 [讛讬讛 诪专讗讛] 专讘 讬讛讜讚讛 讘讬讚讜, 讻诪谞讙讚谞讗 [讻诪诇拽讛 讘专爪讜注讛] 砖讗讬谞讜 诪讻讛 讘诪拽讜诐 讗讞讚 讗诇讗 讗讞转 诪转讞转 诇讞讘专转讛.


讜诪拽砖讬诐 注讜讚: 讜诇讗? 讜讻讬 诇讗 诪爪讬谞讜 讚诐 讛谞讬转谉 讞爪讬讜 诇诪讟讛 讜讞爪讬讜 诇诪注诇讛? 讜讛转谞谉 [讜讛专讬 砖谞讬谞讜 讘诪砖谞讛] 诇注谞讬谉 诪转谞讜转 讛讚诐 注诇 讙讘讬 诪讝讘讞 讛拽讟讜专转: 讛讝讛 诪诪谞讜 注诇 讟讛专讜 砖诇 诪讝讘讞 砖讘注 驻注诪讬诐. 诪讗讬 诇讗讜 [讛讗诐 诇讗] 讛讻讜讜谞讛 讛讬讗 讗驻诇讙讬讛 [注诇 讗诪爪注 讙讜讘讛 拽讬专讜] 砖诇 讛诪讝讘讞 讻讚讗诪专讬 讗谞砖讬 [讻讚专讱 砖讗讜诪专讬诐 讗谞砖讬诐]: 讟讛专 讟讬讛专讗 [爪讛专讜 讛爪讛专讬讬诐] 讜驻讬专讜砖讜 讛讜讗 驻诇讙讗 讚讬讜诪讗 [讞爪讬 讛讬讜诐], 讜诇讻谉 诇砖讜谉 "讟讛专讜 砖诇 诪讝讘讞" 讻讜讜谞转讜 诇讛讘讬注 诪讞爪讬转讜 砖诇 讛诪讝讘讞. 讜诪讻讬讜谉 砖讞讜讘讛 诇讛讝讜转 注诇 讛诪讝讘讞 砖讘注 驻注诪讬诐, 拽讬讬诐 拽讜砖讬 诇讚讬讬拽 讘诪拽讜诐 讛讛讝讗讛 讜谞诪爪讗 砖讘诪爪讬讗讜转 讛讬转讛 谞转讬谞讛 诇诪注诇讛 讜诇诪讟讛!


讜讚讜讞讬诐: 讗诪专 专讘讛 讘专 砖讬诇讗: 诇讗 讻讱 讬砖 诇驻专砖 诇砖讜谉 "讟讛专讜 砖诇 诪讝讘讞",

